internet vaartha 158 Views
ఎయిర్‌ ఏసియా సిఇఒ టోని ఫెర్నాండెజ్‌
హైదరాబాద్‌ : భారత్‌ మేనేజ్‌ మెంట్‌ టీమ్‌ను పటిష్టం చేయడం ద్వారా భారత్‌ ఏవియేషన్‌ మార్కెట్‌లో మరింత వృద్ధిని సాధిస్తామని ఎయిర్‌ఏసియా గ్రూప్‌ సిఇఒటోని ఫెర్నాండెజ్‌ వెల్లడించారు. అలాగే భారత ప్రభుత్వం 5/20 నిబంధన ను పునఃపరిశీలించాలని ఈ నిబంధన సడలించిన పక్షంలో విమానాలు మరింత సంఖ్యాపరంగా పెరుగుతాయన్నారు. అంతర్జాతీయ ఏవియేషన్‌ రంగం భారత్‌ను నిశితంగా పరిశీలిస్తోందని, కొత్తకొత్త గమ్యస్థానాలకు విమానసర్వీసులు అన్వేషించడం ద్వారా భారత్‌ మరింతవృద్ధితో ఉందన్నారు. ఇండియా ఏవియేషన్‌ షో సందర్భంగా హైదరాబాద్‌లో ఆయన విలేకరులతో మాట్లాడారు. అయితే 5/20నిబంధన ఇందుకు కొంత అడ్డం కిగా ఉందని, ప్రభుత్వం మరోసారి పరిశీలించాలని కోరారు. దేశీయంగా ఏవియేషన్‌ రంగ మార్కెట్‌కు ఎంతో పుష్కల అవకాశాలున్నాయని, 5/20నిబంధన సంక్లిష్టంగా ఉండటం తో కెనక్టివిటీ పెరగడంలేదన్నారు ఎయిర్‌ఏసియా ఇండియా తక్కువ ధరల మలేసియా ఎయిర్‌లైన్స్‌గా పేరుపొందిన సంగతి తెలిసిందే. టాటాసన్స్‌ భాగస్వామ్యంతో నడుస్నుత్న ఈ సంస్థ ప్రస్తుతం ఆరు విమానాలు నడుపుతోంది. మరో రెండు ఎ330 విమానాలను రెండునెలల్లో తమ నెట్‌వర్క్‌లోనికి వస్తా యని ఆయన అన్నారు. ఎయిర్‌ఏసియా తన భారత్‌ టీమ్‌వర్క్‌ను పటిష్టంచేస్తుందన్నారు. కొత్త సిఎఫ్‌ఒ వస్తారన్నారు. విదేశీయాజమాన్యంపై తలెత్తుతున్న అపోహలపై టోనీ మాట్లాడుతూ విమాన ప్రయాణీకు లను పెంచుకుంటూ కెనెక్టివిటీని పెంచుకోవాల్సింది పోయి అనవసర ప్రచారం జరుగుతోందన్నారు.